CELEX: 31995D0525
Language: da
Date: 1995-11-28 00:00:00
Title: 95/525/EF: Kommissionens beslutning af 28. november 1995 om en fælles teknisk forskrift om tilslutningskrav for terminaludstyr, som er beregnet til den offentligt tilgængelige del (public access) af DECT (Digital Europæisk Trådløs Telekommunikation) (Tekst af betydning for EØS)

Avis juridique important

|

31995D0525

95/525/EF: Kommissionens beslutning af 28. november 1995 om en fælles teknisk forskrift om tilslutningskrav for terminaludstyr, som er beregnet til den offentligt tilgængelige del (public access) af DECT (Digital Europæisk Trådløs Telekommunikation) (Tekst af betydning for EØS)  

EF-Tidende nr. L 300 af 13/12/1995 s. 0035 - 0037

KOMMISSIONENS BESLUTNING af 28. november 1995 om en fælles teknisk forskrift om tilslutningskrav for terminaludstyr, som er beregnet til den offentligt tilgængelige del (public access) af DECT (Digital Europæisk Trådløs Telekommunikation) (Tekst af betydning for EØS) (95/525/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 91/263/EØF af 29. april 1991 om indbyrdes tilnærmelse af medlemsstaternes lovgivning om teleterminaludstyr samt gensidig anerkendelse af udstyrets overensstemmelse (1), ændret ved direktiv 93/68/EØF (2) og direktiv 93/97/EØF (3), særlig artikel 6, stk. 2,under henvisning til Rådets direktiv 91/287/EØF af 3. juni 1991 om det frekvensbånd, der skal allokeres i forbindelse med den samordnede indførelse af digital europæisk trådløs telekommunikation (DECT) i Fællesskabet (4), ogud fra følgende betragtninger:Kommissionen har efter proceduren i artikel 14 i direktiv 91/263/EØF og i overensstemmelse med den udtalelse, som godkendelsesudvalget for teleudstyr (ACTE) afgav den 20. februar 1992, vedtaget bestemmelser, hvori det fastlægges, hvilke typer terminaludstyr denne fælles tekniske forskrift skal gælde for, samt den dertil hørende erklæring om anvendelsesområdet;den standardiseringsorganisation, der tager sig af dette område, har udarbejdet de harmoniserede standarder til gennemførelse af de relevante væsentlige krav;Kommissionen har fremlagt udkastet til udtalelse hos ACTE, jf. artikel 6, stk. 2, andet led i direktiv 91/263/EØF;Kommissionen er i henhold til artikel 6, stk. 2, andet led, i direktiv 91/263/EØF ansvarlig for, at de tilsvarende harmoniserede standarder til gennemførelse af de relevante væsentlige krav, som skal ændres til fælles tekniske forskrifter, vedtages;den i denne beslutning fastsatte fælles tekniske forskrift er i overensstemmelse med ACTE's udtalelse af 28. september 1995 -VEDTAGET FØLGENDE BESLUTNING:Artikel 1 1. Denne beslutning gælder for terminaludstyr, som er beregnet til at tilsluttes den offentligt tilgængelige del (public access) af DECT (Digital Europæisk Trådløs Telekommunikation) og som falder ind under den harmoniserede standard, der anføres i artikel 2, stk. 1.2. Med denne beslutning fastlægges en fælles teknisk forskrift om tilslutningskrav for det i stk. 1 omhandlede terminaludstyr.Artikel 2 1. Den fælles tekniske forskrift omfatter den harmoniserede standard, som er udarbejdet af den relevante standardiseringsorganisation til gennemførelse af det væsentlige krav, der er anført i artikel 4, litra d), e) og f) i direktiv 91/263/EØF. Standardens reference er anført i bilaget.2. Terminaludstyr, der er omfattet af denne beslutning, skal opfylde den i stk. 1 nævnte fælles tekniske forskrift og de væsentlige krav i artikel 4, litra a) og b) i direktiv 91/263/EØF samt bestemmelserne i andre direktiver, der gælder for udstyret, f. eks. Rådets direktiv 73/23/EØF (5) og Rådets direktiv 89/336/EØF (6).Artikel 3 De bemyndigede organer, der varetager de procedurer, som omhandles i artikel 9 i direktiv 91/263/EØF, sikrer, at den harmoniserede standard, der er anført i bilaget, anvendes for terminaludstyr, der er omfattet af artikel 1, stk. 1, senest ved ikrafttrædelsen af denne beslutning.Artikel 4 Denne beslutning er rettet til medlemsstaterne.Udfærdiget i Bruxelles, den 28. november 1995.På Kommissionens vegneMartin BANGEMANNMedlem af Kommissionen(1) EFT nr. L 128 af 23. 5. 1991, s. 1.(2) EFT nr. L 220 af 31. 8. 1993, s. 1.(3) EFT nr. L 290 af 24. 11. 1993, s. 1.(4) EFT nr. L 144 af 8. 6. 1991, s. 45.(5) EFT nr. L 77 af 26. 3. 1973, s. 29.(6) EFT nr. L 139 af 23. 5. 1989, s. 19.BILAG Henvisning til den gældende harmoniserede standard Den harmoniserede standard, der henvises til i beslutningens artikel 2, er:Radioudstyr og -systemer (RES: Radio Equipment and Systems)Tilslutningskrav for terminaludstyr til den offentligt tilgængelige del af DECT (Digital Europæisk Trådløs Telekommunikation)ETSIDet Europæiske Institut for TelestandardiseringETSI-sekretariatetTBR 11 - september 1994(eksklusive forordet)samtTBR 11/A1 - februar 1995(eksklusive forordet)Supplerende oplysninger Det Europæiske Institut for Telestandardisering er anerkendt i henhold til Rådets direktiv 83/189/EØF (1).Ovennævnte harmoniserede standard er fastlagt efter et mandat, som er udstedt efter de relevante procedurer i direktiv 83/189/EØF.Den fulde ordlyd af ovennævnte harmoniserede standard kan fås ved henvendelse til:Det Europæiske Institut for TelestandardiseringF-06921 Sophia Antipolis Cedex(1) EFT nr. L 109 af 26. 4. 1983, s. 8.